Mačči win isennin 4 wafiren, d kra isekkilen, ad isemmi iman-is d amedyaz ! Smeckukulen kan ! arun kan ! Ukkud, iseggasen izerrin, immal, d nutni i d-yeqqaren anwa i d aberraḥ anwa i d amedyaz ! Timdeyyezt tzegger leqrun, tzegger timeslayin, tzegger lmujat n lebḥur, tzegger lmujat n radio. Timdeyyezt, tameslayt yellan, ɣas d tawerdant, emyeɛqalent gar-sent mara mlilent, myussasent ɣas d tibaḍniyin ! Aḍris, asefru, ma ur yezmir ad yezger si tmeslayt ɣer tayeḍ, si tmurt anida i d-ilul ɣer tayeḍ, mačči d asefru, d aḍris kan aḥerfi : ahat aḍris-nni yelha, acu ur yewwiḍ ara d asefru. Ḥader nezzeh tumubil ur yelgim bab-is, aḥlucceg yermer ad yili ! Win yearun timdeyyezt s wafrayen-is, s wul-is, s iẓerman-is, yeurar s wafud-ines : ma yeffel kan akkin cwiṭ, leɛqel-is yezmer ad yaweḍ s anida ur yeuɣal ara ! Ihi, tamdeyyezt, am tmettut igerrzen, tin ifazen, aṭas i -yemennin, mačči aṭas i -yenalen ! Ddeqs isefra i uriɣ, tamdeyyezt ar assa ur ẓriɣ ara ma nnuleɣ- ! Ihi, tamdeyyezt mer ad aɣ-d-tsawem daɣen kra, mer ad aɣ-d-tṣeffer, ahat ad neddu yid-s amecwar-agi aneggaru !